لوہڑی (قبیلہ)

بلوچستان دا ہک قبیلہ اے لوک پورے علاقے وچ پھیلے ہوئے ہن اتے انہاں وچوں کئی ہر قبیلہ اتے قبائلی گروہ نال منسلک ہن۔ اے سرمسٹاری وی سݙویندن، کیوں جو اے سرمست کوں اپݨا مورث ݙسیندن۔ جیہڑا انہاں دے مطابق احمد زئی براہویاں دے مورث دا بھرا ہئی۔ لیکن ٻئے قبائلی انہاں دے دعوے کوں بالکل لغو قرار ݙیندن۔ لوہڑی دستکار ہن، جیویں ترکھان، لوہار اتے سنار یا مسیقار اتے ڳائک ہن۔ جیہڑے سرکردہ قبائلی خانداناں وچ شادی و مرگ تے منظوم قصے ڳاندن اتے انہاں مہمان خانیاں وچ ضروری خدمات بجا ݙیندن۔ او اپݨے مربی قبیلے اتے طائفیاں دی خصوصی حفاظت وچ ہن اتے اپݨے مراعات و حقوق دے معاملے وچ ٻہوں حساس ہن۔

جیہڑے لوہڑی آباد کائنی بلکہ خانہ بدوش ہن، مذکورہ بالا پیشیاں دے علاوہ بازی گری وی کریندن اتے انہاں دیاں تریمتاں ہتھ ݙیکھݨ اتے قسمت دا حال ݙساوݨ وچ ماہر سمجھی ویندیاں ہن۔ لوہڑی غنڈے اتے آوارہ وی سمجھے ویندن اتے انہاں دیاں نکی نکی چوریاں ضرب المثل ہن۔

کہیں لوہڑی توں پچھیا ونڄے کہ او کون ہے؟ تاں او اپݨے آپ کوں لوہڑی نہ آکھسی، بلکہ ݙسیسی کہ او سرمستاری ہے۔ اے ہک ایہو جیہا جواب ہے جیہڑا سارے لوہڑیاں نے اپنا ڳھدا ہے یا ہک استاد۔ آخر الذکر ناں دستکاراں یا ٹھٹھیریاں دے پیشے کیتے استعمال تھیندے اتے سارے لوہڑی اپݨے وچ مگن رہندن۔بلوچستان گزیٹیر ترجمہ انور رومان، 1988 ناشر گوشہ ادب، کوئٹہ

 حوالہ جات